বাংলা নববর্ষকে স্বাগত জানিয়ে শাস্ত্রীয় সংগীতের আসর

ওয়েব ডেস্ক: বাংলা নববর্ষকে(Bengali New Year) স্বাগত জানিয়ে ‘দমদম প্রত্যয় ওয়েলফেয়ার সোসাইটি’র প্রয়াসে আগামী ১২-১৩ এপ্রিল দমদমের রবীন্দ্রভবন (সুরের মাঠ) বিকেল চারটে থেকে অনুষ্ঠিত হবে উচ্চাঙ্গ সঙ্গীতের অনুষ্ঠান। ‘দমদম মার্গ সংগীত'(Dum Dum Marga Sangeet) এর এই উৎসবের অন্যতম উদ্যোক্তা পশ্চিমবঙ্গের শিক্ষামন্ত্রী অধ্যাপক ব্রাত্য বসু(Bratya Basu)। এবার এই উৎসব পঞ্চম বছরে পরল। ভারতীয় শাস্ত্রীয় সংগীতের এই উদযাপনে এর আগে মঞ্চ অলংকৃত করেছেন দিকপাল শাস্ত্রীয় সংগীত শিল্পীরা।
প্রসঙ্গত, প্রথম দিন কণ্ঠসঙ্গীতশিল্পী উল্লাস কসলকর সহ সে তার পরিবেশন করবেন পূর্বায়ণ চট্টোপাধ্যায়। এছাড়া বাঁশি পরিবেশন করবেন রাকেশ চৌরাসিয়া। রূপ কুমার রাঠোর,সোনালী রাঠোর এর গান থাকছে সেদিন।
দ্বিতীয় দিন ওড়িশি নৃত্য পরিবেশন করবেন সুজাতা মহাপাত্র। কণ্ঠশিল্পী থাকবেন সংযুক্ত দাস। সেতার পরিবেশন করবেন বিদুষী মিতা নাগ। পন্ডিত দেবাশীষ ভট্টাচার্য থাকবেন চতুরঙ্গীতে। এছাড়া পন্ডিত তন্ময় বোস তবলা এবং বিদূষী অশ্বিনী ভিডে দেশপান্ডে সংগীত পরিবেশন করবেন। অনুষ্ঠানের শেষ পর্বে একক ড্রামস পরিবেশন করবেন প্রখ্যাত পারকাসনিশ্ট শিবমনি।
এই সঙ্গীতা অনুষ্ঠানের আহবায়ক সুকান্ত সেন শর্মা জানিয়েছেন,’দমদম মার্ক সংগীত উৎসবের এবছর পঞ্চম সংস্করণ। সুস্থ সংস্কৃতির প্রচার ও প্রসার ঘটানো এই অনুষ্ঠানের অন্যতম লক্ষ্য। নতুন প্রজন্মের শ্রোতাদের সঙ্গে নিজস্ব সংস্কৃতির সংযোগ স্থাপন করানো বিশেষভাবে জরুরী। বাংলা নববর্ষের প্রাক্কালে দুদিনের এই স্বাস্থ্যের সঙ্গীতের উৎসব শহরের সংগীত প্রিয় শ্রোতাদের কাছে এক বিশেষ প্রাপ্তি বলা যেতে পারে।